La Biblioteca Pública d'Alboraia recuperarà la subscripció a la revista infantil i en valencià Camacuc
06 de febrer de 2024

Veïns i veïnes d'Alboraia podran fer ús pròximament de la revista Camaruc, una publicació dirigida a xiquets i xiquetes en valencià. La Biblioteca Pública Municipal, a través de la regidoria de Conxa Villena, recuperarà la subscripció de la publicació, de manera que rebrà els números que es vagen editant.

La novetat és doble, ja que la regidoria d'Educació adquirirà una gran quantitat de números per a repartir entre l'alumnat dels centres educatius públics. L'objectiu és promoure l'interés en el valencià i reforçar l'aprenentatge escolar a través d'una forma més amena i pròxima als xiquets i xiquetes.

Camacuc està dissenyada per autors i autores valencianes, professionals de l'ensenyament i la seua arribada a Alboraia se suma a la seua presència en biblioteques, col·legis i subscriptors d'altres municipis que ja gaudeixen de la seua lectura.